VENDIM
Nr. 428, datë 10.6.2026

PËR PËRCAKTIMIN E RREGULLAVE, DOKUMENTACIONIT, AFATEVE DHE PROCEDURAVE TË DETAJUARA PËR PLOTËSIMIN, DORËZIMIN DHE SHQYRTIMIN E KËRKESËS PËR ORGANIZIMIN E VULLNETARIZMIT NGA PERSONI JURIDIK FITIMPRURËS

Në mbështetje të nenit 100 të Kushtetutës dhe pikës 4, të nenit 24, të ligjit nr. 94/2025, “Për vullnetarizmin”, me propozimin e ministrit të Ekonomisë dhe Inovacionit, Këshilli i Ministrave
 
VENDOSI:

I. DISPOZITA TË PËRGJITHSHME
Ky vendim përcakton rregullat, dokumentacionin, afatet dhe procedurat e detajuara për plotësimin, dorëzimin dhe shqyrtimin e kërkesës për organizimin e vullnetarizimit nga personi juridik fitimprurës.
II. DOKUMENTACIONI, AFATET DHE PROCEDURAT 
1. Çdo person juridik, vendas apo i huaj, i regjistruar, që kryen veprimtari fitimprurëse dhe kërkon të ofrojë vullnetarizëm në Republikën e Shqipërisë përpara fillimit të programit të vullnetarizmit, depoziton pranë Agjencisë Kombëtare të Punësimit dhe Aftësive (në vijim “AKPA”) kërkesën dhe dokumentacionin shoqërues online, nëpërmjet portalit qeveritar “e-Albania”, për miratimin e programit.
2. Kërkesa shoqërohet me dokumentacionin e mëposhtëm:
a) Përshkrimin e programit dhe objektivat e tij;
b) Fushën e veprimtarisë dhe përfituesit e synuar;
c) Planin e angazhimit të vullnetarëve, me përcaktimin e kohëzgjatjes dhe detyrave;
ç) Masat për garantimin e sigurisë dhe mbrojtjes së të dhënave personale;
d) Planin e trajnimit dhe mbështetjes së vullnetarëve;
dh) Mekanizmat e monitorimit dhe raportimit të programit;
e) Deklaratën se programi i propozuar është në përputhje me kushtet e përcaktuara në pikën 1, të nenit 24, të ligjit nr. 94/2025, “Për vullnetarizmin”.
3. AKPA-ja shqyrton kërkesën dhe dokumentacionin shoqërues, brenda 10 (dhjetë) ditëve punë nga data e dorëzimit të tyre.
4. Në rast dokumentacioni të paplotë, AKPA-ja kërkon plotësimin e tij, brenda një afati 5-ditor.
5. AKPA-ja verifikon përputhshmërinë e programit me kushtet e përcaktuara në nenin 24, të ligjit nr. 94/2025, “Për vullnetarizmin”.
6. AKPA-ja shprehet me miratimin ose refuzimin e arsyetuar të kërkesës.
7. Miratimi i programit është i vlefshëm për periudhën e përcaktuar në program.
III. DISPOZITA TË FUNDIT
[bookmark: _GoBack]Ngarkohen ministria përgjegjëse për çështjet e punësimit dhe Agjencia Kombëtare e Punësimit dhe Aftësive për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

